cyanic-selkie/wikianc huggingface dataset:
שין דונג היוק
החיים לאחר ההלשנה
לאחר ששוחרר, נשלח שין חזרה לבית הספר ולעבודות הכפייה. המורה שלו, שזעם על כך ששין לא סיפר לו אודות ניסיון הבריחה, מירר את חייו בכל דרך אפשרית. תלמידי בית הספר לעגו לו ולקחו חלקים ממנות האוכל שלו. שין האשים את אמו המנוחה במאסרו וכעס על הוריו, שהביאו אותו, ילד מהונדס, לתוך מחנה עבודה בו נגזר עליו למות. מאז הכלא גם החל שין לחלום על אותם מטעמים עלומים אודותיהם סיפר לו ה"דוד". בימים הנדירים בהם לא עבד שין, הוא נאלץ לבלות עם אביו. אביו ניסה להתנצל: "אני יודע שאתה סובל כי נולדת להורים הלא נכונים. היית חסר מזל להיוולד לנו. מה אתה יכול לעשות? ככה דברים קרו". שין לרוב סירב לענות מרוב זעם.
עקב נקמנותו של המורה החל לסבול שין מרעב כבד. הוא נקלע למעגל בו הוא מוכה ומורעב, נחלש וכעונש שוב מורעב. במרץ 1997 הוחלף המורה. המורה החדש היה מגניב לשין מזון, נתן לו עבודות קלות והפסיק את הצקות התלמידים. ביולי 1998, עקב שיטפון בזק, מתו מאות מאנשי המחנות ושין הועסק בקבורת הגופות.
כאשר הגיע שין לגיל 16 נערכה חלוקת עבודה קבועה שרירותית על ידי המורה. חבריו נשלחו למכרות ומפעלי טקסטיל בעוד שין נשלח לחווה, מקום רגוע יחסית בו יכל לגנוב מעט מזון. בגיל 20 הועבר למפעל לייצור בגדים, שם תפרו נשים מדים צבאיים במשמרות של 12 שעות. כאשר מכונות התפירה שלהן היו מתקלקלות, שין היה אחראי לתקנן. כשנה לאחר מכן הפיל שין בטעות את אחת המכונות שנחשבו ליקרות יחסית במחנות. כעונש כרת לו המנהל את אצבע האמה ביד ימין. למרות התקרית, מספר חודשים לאחר מכן התבקש שין להדריך אסיר בשם פארק יונג צ'ול איך לתקן מכונות תפירה ולהתחבר עמו. שין היה אמור לדווח על כל אמירה של פארק לגבי עברו, פוליטיקה או משפחתו, אך כל ניסיונותיו לדובבו כשלו.
הבריחה
בדצמבר 2004 החל שין לחשוב על בריחה מהמחנה. תחילה חשש להביע את רצונו, כי חשש שפארק הוא מלשין, בעודו זוכר את הלשנתו על בני משפחתו. לבסוף אזר אומץ וביקש את סיועו, ופארק הסכים. התוכנית הייתה ששין יעביר את שניהם את הגדר, ופארק יוביל אותם לסין ומשם לקוריאה הדרומית.
Earth 2 (סדרת טלוויזיה)
Earth 2 היא סדרת טלוויזיה אמריקאית בסוגת מדע בדיוני ששודרה ברשת NBC מ-6 בנובמבר 1994 ועד 4 ביוני 1995. הסדרה שודרה עונה אחת ובה 21 פרקים. הסדרה עוקבת אחר המסע וההתיישבות של משלחת קטנה בשם פרויקט עדן, במטרה לנסוע לכוכב לכת דמוי כדור הארץ בשם G889 בניסיון למצוא תרופה למחלה הנקראת "התסמונת". הסדרה נוצרה על ידי מייקל דוגן, קרול פלינט, מארק לוין ובילי ריי, בהפקת אמבלין אנטרטיינמנט ו- Universal Television, וצולמה בעיקר בצפון ניו מקסיקו סביב אזור סנטה פה. המוזיקה של הסדרה הולחנה על ידי דייוויד ברגאו, והמפיקים בפועל היו מייקל דוגן, מארק לוין וקרול פלינט.
שין דונג היוק
הבריחה
זמן קצר לפני חג השנה החדשה, בו מושבתת פעילות מפעל התפירה למשך יומיים, שין שמע על כך שצוות התיקונים במפעל יועסק בכריתת עצים הסמוכים לגדר, והחליט שהגיע הזמן לניסיון הבריחה. הוא גנב בגדים חמים מאסיר אחר ואכל ארוחת חג שקטה עם אביו. יחסיו עם אביו הפכו קרירים מתמיד, ועל אף שהיה בטוח שלאחר שיברח אביו ייענש, הוא לא סיפר לו על תכנון הבריחה. למחרת בזמן העבודה ניצלו פארק ושין את זמן הפטרול הארוך של השומרים כדי לברוח. על אף שפארק היסס למראה גובהה של הגדר החשמלית, שין לא היה מוכן לחכות. הם פתחו בריצה לעבר הגדר ושין מעד. פארק היה הראשון שהגיע לגדר. הוא ניסה לעבור מבעד לשני חוטי תיל אולם התחשמל למוות. משקלו יצר פתח בגדר. שין עבר דרך הפתח תוך שימוש בגופתו של פארק כדי להגן על עצמו מהגדר. תוך כדי מעבר, רגלו התחככה בגדר והוא נכווה ודימם אך הוא לא התעכב והחל לברוח. הוא לא ידע איך להגיע לסין, אולם זכר שפארק סיפר לו אודות נהר הטומן, המהווה גבול בין קוריאה הצפונית לסין. שין המשיך לשוטט ובסוף פרץ למחסן של איכר, בו מצא מדים צבאיים שעזרו לו להסתיר את זהות האסיר שלו. תוך התחזות לחייל צפון קוריאני רגיל, שין נדד במדינה. הוא גנב וסחר בשוק השחור והתחבא בדירי חזירים, ערימות קש ורכבות משא. בינואר 2005 הגיע לנהר הטומן ושיחד את השומר תמורת חציית הגבול.
Earth 2 (סדרת טלוויזיה)
הסדרה זכתה לבכורה מוצלחת. והייתה מועמדת ל פרס אמי לבידור בפריים טיים, פרס סאטורן, ופרסים נוספים. בשנת 2005 יצאה הסדרה כולה ב-DVD בסט של 4 דיסקים.
שין דונג היוק
החיים לאחר המחנה
שין עבד בעבודות מזדמנות בסין, ולאחר זמן, כאשר הגיע לשאנגחאי, נתקל במקרה בעיתונאי שהעריך את חשיבות סיפורו. העיתונאי עזר לשין להגיע לשגרירות קוריאה הדרומית ומשם הועבר לקוריאה הדרומית, שם החלים בהדרגה מפציעותיו. הוא נחקר במשך שבועות בחשד שהוא מרגל או רוצח שכיר מטעם קוריאה הצפונית. לאחר מכן פורסם סיפורו בתקשורת הדרום קוריאנית.
שין עבר להתגורר בדרום קליפורניה שבארצות הברית, שינה את שמו והחל לעבוד בתנועת LINK - Liberty In North Korea האמריקאית, שמטרתה לעורר מודעות ולעזור לפליטי קוריאה הצפונית. מאוחר יותר חזר שין לקוריאה הדרומית והמשיך בקמפיינים למען אסירי קוריאה הצפונית. שין חיפש את דודיו, ה"אשמים" בכך שאביו הוכנס למחנה, אך לא הצליח למצוא אותם.
Earth 2 (סדרת טלוויזיה)
עלילה
בשנת 2192 רוב האוכלוסייה האנושית ברחה מכדור הארץ כדי לחיות בתחנות חלל גדולות הסובבות סביב כדור הארץ. רק מספר קטן של בני אדם נותר על פני כדור הארץ מכיוון שכדור הארץ הפך ברובו בלתי ניתן למגורים.
בנו בן השמונה של המיליארדרית דבון אדייר, יוליסס, לקה במחלה נדירה וקטלנית בשם "התסמונת", מצב שקיומה אינו מוכר על ידי הממשלה והקהילה הרפואית. ההנחה הייתה שמחלה זו, הפוגעת בילדים בלבד, נגרמת איכשהו מהיעדר סביבה דמוית כדור הארץ. רוב הילדים שנולדים עם המחלה אינם חיים מעבר לגיל תשע.
שין דונג היוק
החיים לאחר המחנה
בזמנו, שין התקשה, לטענתו, במעבר לחיים המערביים. תחילה קיבל קיצבה מקוריאה הדרומית, אולם לאחר זמן מה זו פקעה כך שהוא נאלץ לעבוד כדי לקיים את עצמו.
Earth 2 (סדרת טלוויזיה)
עלילה
נואשת להציל את בנה, דבון מרכיבה משלחת במאמץ ליישב כוכב לכת במרחק של 22 שנות אור מכדור הארץ, עליו יכולות להתיישב משפחות אחרות עם חברים שנפגעו מאותה התסמונת. להתיישבות החדשה בשם 'ניו פסיפיקה' התנגד הממשל בכדור הארץ. ניטור סודי אחר רכב החלל של המשלחת וחדירת סוכנים, מאיימים על יצירת המושבה 'ניו פסיפיקה'. שעות לפני שהקבוצה של אדייר מתכוונת לעזוב, מתגלה פצצה שאמורה להתפוצץ בשעה שבה הספינה תצא. פרויקט עדן עוזב מיד, מפיל את הפצצה לפני הפיצוץ. חברי המשלחת מגלים כי כי הפצצה הוטמנה על ידי הממשל בכדור הארץ כדי לעצור את הספינה מלעזוב.
שין דונג היוק
פרסום ציבורי
ב-2012 כתב העיתונאי בליין הארדן ספר אודות שין בשם "Escape From Camp 14" ("בריחה ממחנה 14"). הספר הפך לרב-מכר ותורגם ל-24 שפות, זכה בפרס צרפתי ובביקורות חיוביות רבות.
Earth 2 (סדרת טלוויזיה)
עלילה
22 שנים מאוחר יותר, הספינה מגיעה ל-G889, אך היא נוחתת במרחק רב מאתר הנחיתה המתוכנן עקב תקלה טכנית. כשהקבוצה שלה מפוזרת על הפלנטה והאספקה חסרה, דבון מארגנת את הניצולים שהיא יכולה למצוא ומתחילה לנסוע מערבה לאתר המתוכנן של ניו פסיפיקה.
שין דונג היוק
פרסום ציבורי
ב-2012 ביים הבמאי הגרמני מארק ויזה סרט תיעודי אודות שין בשם "מחנה 14 - אגף השליטה הטוטאלית". בשל מיעוט החומרים הקיימים המתעדים את הנעשה במחנה, הסרט משתמש בטכנולוגיית אנימציה. הסרט הוקרן ביותר מ-30 פסטיבלי סרטים בעולם וכן זכה לפרסים רבים. בין השאר הוקרן הסרט ב-3 במאי 2013 בפסטיבל הבינלאומי לקולנוע דוקומנטרי בתל אביב.
Earth 2 (סדרת טלוויזיה)
עלילה
במהלך המסע לניו פסיפיקה, חברי המשלחת למדו אט אט להתמודד עם החיים בעולם זר, שבהתחלה נראה כמו כדור הארץ מבחינת תנאי השטח, אך בהדרגה מתגלה כבעל אקולוגיה שונה, הכולל לפחות שני מינים ילידים שונים, אחד מהם ה'טריאנים' המסוגלים לתקשר טלפתית, וליצור שקעים ומנהרות בכוכב הלכת.
שין דונג היוק
השוואות לשואה
ב-2008 צפה שין בסרטי שואה ישנים, המתארים את נסיונותיו של היטלר והרייך השלישי להסתיר את מחנות הריכוז והרציחות שבוצעו. לדעת שין, זה רק עניין של זמן עד שקים ג'ונג-און ינקוט בטקטיקה דומה. הוא מקווה שארצות הברית תפעל בנדון. בראיון אמר שין "אני מסתובב הרבה במוזיאוני שואה, רואה שם דברים שנראים כאילו צילמו אותם אצלנו במחנה. אנשים מדברים על השואה עד היום, אבל יש שואה שמתרחשת ממש עכשיו ולא עושים כלום". ניצול מחנה עבודה צפון קוריאני נוסף בשם צ'ול הוואן-קאנג, טען גם הוא ש"בבסיס, זה ממש כמו אושוויץ של היטלר".
Earth 2 (סדרת טלוויזיה)
עלילה
עם חלוף הזמן הניצולים למדים שהמועצה - קבוצה ממשלתית שנראה כי היא מחזיקה את רוב הכוח על תחנות החלל - רוצה להשיג שליטה על G889.
שין דונג היוק
השוואות לשואה
ברבים מהפרסומים אודות שין הושווה המצב בקוריאה הצפונית למצב בשואה. דונלד אדוארד גראם, מנכ"ל הוושינגטון פוסט, כתב בחשבון הפייסבוק שלו: "השוואות לשואה מביכות, אבל איזה עוד השוואה יש? זהו סיפורו של מחנה השמדה מודרני."
Earth 2 (סדרת טלוויזיה)
עלילה
בנה של דבון, יוליסס, נרפא על ידי הטריאנים והחל להפגין כמה מהמאפיינים הייחודיים שלהם.
החיים על G889
הנוף והאקלים של כוכב הלכת החדש שבו התרסקה הספינה נראים מאוד כמו של אקלים קשה יותר על פני כדור הארץ, כמו דרום מערב ארצות הברית. מים מועטים וסביבה סלעית. באזור זה מתגלים שלושה מינים שונים של חיים על ידי דבון אדייר וחברי המשלחת.
זמן קצר לאחר ההגעה מגיעים חברי המשלחת למגע עם גזע אינטליגנטי למחצה של סוחרים ואוכלי נבלות בשם גרנדלר. לאחר זמן מתגלה כי רוק גרנדלר הוא למעשה תרופה לכל מחלה.
בחקירה נוספת, הקבוצה נתקלת במין ילידים תת-קרקעי אינטליגנטי בשם הטריאנים, שנראה שיש להם מערכת יחסים סימביוטית עם כדור הארץ ויכולים לתקשר עם חברי המשלחת רק דרך חלומות שמעטים מהם מבינים.
מין נוסף הוא הקובס, יצורים קטנים דמויי קוף עם עיניים גדולות. לקובאס יש טפרים חדים, שבהם הם משתמשים כמו חצים כדי לנטרל את מקור המזון המיועד שלהם. לאחר שנפגע על ידי הטופר, הקורבן נופל לתרדמת כמעט מוות למשך יומיים עד שלושה, אך מתעורר ללא נזק קבוע. לקובס יש כישרון גדול לחיקוי. הם ידידותיים כלפי אלה המיודדים אליהם, אך ממהרים להגן על עצמם מפני טורפים אפשריים.
במהלך הסדרה לומדים חברי המשלחת שהם לא בני האדם היחידים על הפלנטה, הכוכב שימש בעבר כמושבת עונשין כדי שהממשלה תוכל ללמוד יותר על איך ליישב אוכלוסייה אנושית על כוכב הלכת.
היבטים בולטים של הסדרה
הסדרה פורצת דרך בעלילה בעצם הצבת דבון אדייר כאחת המפקדות הראשונות בתוכנית טלוויזיה מדע בדיוני, שהקדימה את קפטן קתרין ג'יינוויי הידועה יותר מסע בין כוכבים: וויאג'ר ביותר מחודשיים.
העלילה הכוללת של התוכנית ומאפיינים שונים עזרו לפתח את השערת גאיה, בעיקר דרך התסמונת, השפעותיה על ילדים רבים, והריפוי שלאחר מכן של המחלה לאחר שפרויקט עדן הגיע ל-G889.
בית הוועד
ממוזער|250px|[[בול ובו בית הוועד בשדרות רוטשילד תחת מגדל המים]] בית הוועד היה בניין בן 3 קומות אשר שימש כמקום מושבה הראשון של עיריית תל אביב.
היסטוריה
ב-11 באפריל 1909 התכנסו חברי אגודת "אחוזת בית" בחולות שמצפון ליפו, על אדמות כרם ג'יבלי, שקנו במטרה להקים את העיר העברית הראשונה. הקרקע שנקנתה חולקה באופן פשוט לחלקות משני צדי רחוב הרצל, וארבעה רחובות קטנים החוצים אותו. כדי לחלק באופן שוויוני את החלקות בין 66 המשפחות המייסדות, הוחלט לערוך הגרלה. ההגרלה נערכה בחולות, במרכז השטח שנקנה על ידי האגודה, ומיקום התרחשותה של הגרלה זו הפך לאחד המקומות הסמליים ביותר בעיר ואף במדינת ישראל. המקום בו עמדו חברי האגודה היה לימים חלק משדרות רוטשילד שבתל אביב, שהוקמו כחלק מעבודת יישור הדיונות באזור. בהמשך אותה שנה הוקם בדיוק במקום זה מכון המים הראשון של שכונת אחוזת בית. המכון נבנה בתכנונו של האדריכל יוסף ברסקי ומתחתיו שכן חדר קטן בשם "בית הוועד", אשר שימש כמשרד הדואר הראשון של השכונה. במשך השנים התרחב החדר הקטן הזה לבניין גדול בעל 3 קומות, עד שבמאי 1921, עם התנתקותה של תל אביב מיפו, קיבל הבניין את שמו החדש "עיריית תל אביב" (Tel-Aviv township) והחל לאכלס בו בית משפט עירוני וגם את התחנה העירונית של משטרת תל אביב.
באוקטובר 1925 הקים אבא כהן בצמוד לבית הוועד ומכון המים צריף קטן ופשוט אשר פעל כתחנת כיבוי אש, שהייתה לתחנה הראשונה בארץ ישראל. בשנת 1930 הוקם בצמוד לתחנה זו צריף "האגודה לעזרה מהירה", אשר נודעה בשם מגן דוד אדום. בשנת 1942 נהרס מתחם התחנה ובאפריל 1949 הוקמה עליה האנדרטה למייסדי העיר תל אביב.
ורידי הריאה
ורידי הריאה (באנגלית: Pulmonary vein) הם ארבעה ורידים גדולים (2 מכל ריאה) המקבלים דם מחומצן מהריאות ומביאים אותו לעליה השמאלית של הלב. ורידי הריאה הם בין הוורידים המעטים בגוף הנושאים דם מחומצן והם חלק ממחזור הדם הקטן.
ורידי הריאה מקורם בשער הריאה שם הם ניזונים מ-3–4 ורידים סימפוניים. ורידי הריאה ממשיכים משער הריאה, כשמעליהם עורקי הריאה, עד לעלייה שמאל, אליה הם מספקים את הדם. מכל ריאה מגיעים שני ורידים, והם מחולקים לווריד עליון ותחתון והם מקובעים לכיס הלב. ורידי הריאה מצד שמאל עוברים מאחורי אבי העורקים היורד וורידי הריאה מצד ימין דרך הוריד הנבוב העליון והעליה הימנית.
בחלק קטן מהאוכלוסייה ורידי הריאה בכל צד משתלבים לקראת העלייה השמאלית לווריד אחד, כשלרוב זה יהיה בוורידי הריאה בצד שמאל (25% מהאוכלוסייה בצד שמאל, 3% מהאוכלוסייה בצד ימין).
ג'ון אוואן
ג'ון אוואן (באנגלית: John Evan; נולד ב-28 במרץ 1948) הוא מוזיקאי, פסנתרן, כותב מילים ומפיק מוזיקלי בריטי.
ביוגרפיה
נולד בשם ג'ון ספנסר אוונס בבלקפול, לנקשייר, הממלכה המאוחדת.
הוא שינה את שם משפחתו מ-אוונס לאוואן כאשר הלהקה הראשונה שהקים יחד עם ג'פרי האמונד, The Blades, שינתה את שמה ל"להקת ג'ון אוואן". האמונד טען ש'להקת ג'ון אוואן' נשמע יותר טוב מ'להקת ג'ון אוונס', ולכן כדי ששמו יופיע בשם הלהקה, שינה אוואן את שמו. בעתיד, האמונד ואוואן יצטרפו שניהם ללהקתו של איאן אנדרסון, "ג'ת'רו טאל". מאוחר יותר, לפני הקמת ג'ת'רו טאל, ניגן אוואן עם אנדרסון וגיטריסט הלהקה לעתיד בארי בארלו.
ג'ת'רו טאל
בשנת 1970 אוואן היה לעזר עבור הלהקה בהקלטות אלבומה השלישי "Benefit" (בתודות המיוחדות שבסוף האלבום נכתב: "... וג'ון אוון, שניגן קלידים עבורנו"). בסוף אותה שנה הציע אנדרסון לאוואן להצטרף כפסנתרן רשמי ללהקה. ובתחילה הסתייג אוואן מההצעה מכיוון שנרתע מהרעיון לעזוב את לימודיו במכללה, אך לבסוף השתכנע והצטרף רשמית.
מלבד התרומה הייחודית והפנטסטית שלו לסאונד המזוהה של הלהקה, אוואן היה זה שחיבר את ההקדמה לשיר "Locomotive Breath" שהפכה לבלתי נשכחת ופורצת דרך מבחינה אמנותית, שכן לחן זה מחבר בין סגנונות של רוק כבד ורוק קלאסי עם מוזיקה קלאסית ואף מוזיקה כנסייתית.
אוואן המשיך לנגן עבור ג'ת'רו טאל עד שנת 1980 ובמהלך האלבומים הרבים שהפיקו בשנים אלה הפגין כישרון רב ויכולות מרשימות, כמו סולואי האורגן והעוגב באלבום Thick as a Brick. ב-1980 עזב אוואן את הלהקה מעט אחרי יציאת האלבום Stormwatch.
קריירה מאוחרת
לאחר שעזב את ג'ת'רו טאל, אוואן הקים יחד עם יוצא הלהקה הנוסף די פאלמר את להקת טאליס. הלהקה ניסתה לשלב סגנונות מוזיקה שונים וליצור מוזיקה שלא מסתמכת אך ורק על להיטים ומכירות. הלהקה הופיע מספר פעמים באוסטרליה ובריטניה אך לא הוציאה אף אלבום ולא זכתה להצלחה גדולה.
אוואן המשיך להקליט עם אמנים שונים עד שנות התשעים, ואז עבר להתגורר באוסטרליה שם הוא מתגורר עד היום. הוא הופיע מספר פעמים עם ג'ת'רו טאל בהופעות איחוד שונות והקליט יחד איתם את הדי-וי-די "Jethro Tull – Their Fully Authorised Story 1968–2008" ב-2008.
רוברט פיינזילבר
רוברט פיינזילבּר, שכונה לעיתים קרובות הדוד רוברט (בהונגרית: Feinsilber Róbert; תימן, 1865 – וינה, 1957?) היה הרפתקן יהודי-הונגרי שחילק אוכל לעניי בודפשט במחצית השנייה של שנות העשרים.
ילדות
משפחתו, משפחה יהודית תימנית, נמלטה ליפו כאשר התקפות שאיימו על חיי היהודים התלקחו בתימן. בסירה ששוטטה אל ספינת הקיטור שנסעה ליפו, ילדה אמו בת השתים עשרה את רוברט הקטן, כשבעלה היה אז רק בן שלוש עשרה. מיפו שנשלטה על ידי הטורקים יצאה משפחתו להולנד, יחד עם סבו וסבתו (שכולם קיבלו אזרחות טורקית כנראה), שכמו רוב יהודי תימן היו צורפי זהב וכסף מצוינים. שם קיבלו שם משפחה חדש המתאים יותר לעיסוקם, משפחת האב הפכה פיינזילבר (Feinsilber) ומשפחת האם פיינגולד (Feingold).
פעילותו בבודפשט
רוברט הגיע לבודפשט מגליציה לפני מלחמת העולם הראשונה. בשנות העשור השני של המאה ה-20, מפקד משטרת בודפשט אישטוואן סימון העסיק את רוברט פיינזילבר במפקדה בודפשט. השוטרים לקחו לחדרו את מבצעי ניסיונות ההתאבדות שהורדו מ"גשר הציפורים", הצריח של "גשר פרנץ יוזף" (היום שמו גשר החירות), כדי להניא אותם מהמעשה הקטלני שלהם.
במחצית השנייה של שנות העשרים חילק תה חם וניהל מקלט לילה. מאוחר יותר ביקר אנשים עשירים, חברות, בנקים ואסף תרומות. במטבח החופשי שלו חילק ארוחת צהריים חינם לרעבים בכיכר קלוואריה (Kálvária tér) בכיכר קאלווין (Kálvin tér), בשוק העניים של כיכר האלר (Haller tér) - מאוחר יותר גם בפארק העירוני של בודפשט, ואחר כך חילק בכיכר אלמאשי 200–300 מנות מרק ביום. הוא נהנה מפופולריות רבה, עם תומכים יוקרתיים שגם הגנו עליו מפני פעולות אפשריות של השלטונות.
עם זאת, כאשר המטבחים של "הדוד רוברט" פעלו כבר במשך עשור ושמו הפך למושג, התברר שהחלק המיטבי של המזון והבגדים שנאספו מהעשירים מעולם לא הגיעו לעניים. הוא מעל ברוב הכספים שגויסו, קנה שני בתים בווינה לפי השמועה. הוא נעצר בשנת 1930 בגין שערוריית כספי הסיוע. המשטרה קבעה שלא ניתן להחרים את רכושו בווינה. התברר שהוא לא אזרח הונגרי אלא טורקי ולא ניתן להעמידו לדין, לכן גורש מהמדינה. הוא עזב את הונגריה ב-2 במאי 1930. עזיבתו המוזרה והספקולציות לגבי אישיותו עדיין מעמידות הרבה סימני שאלה. הוא מת בגיל 92 בבית חולים לחולי נפש שטיינהוף בווינה.
הנצחה
"אני חי בהונגריה כבר שלושים שנה. מה שנותר מההון שלי הוצע לעזור למתאבדים ולאנשים עניים. אני אמשיך בעבודה הזו כל עוד אוכל לזוז. ההון שלי אזל ברובו, אבל היום אני נעזר באנשים שהצלתי והחזרתי לחיים. בשוק המקורה יש לי מכרים בין הסוחרים והם עוזרים לי בכל מקום. אני מרגיש שהאושר הגדול ביותר הוא היכולת להקל על סבלם של אחרים. המטרה והמשמעות של החיים עבורי היא צדקה. אם יהיה לי עוד עושר כשאמות, אשאיר אותו לעניים עד הפרוטה האחרונה. המשאלה שלי היא שכאשר אמות, אקבר בארון העץ הפשוט ביותר, והפרוטות ייחסכו יינתנו גם לאנשים המורעבים, שכשלו. עוד משהו: אני לא מצטער שהייתי יהודי. אחרי הכל, גם שנים עשר השליחים היו יהודים." מתוך פירוט קורות חייו של רוברט פיינזילבר שהופיע ב-1929 בגיליון 18 ביולי של כתב העת "הונגרים" (Magyarság).
ברוס ראונר
ברוס וינסנט ראונר (באנגלית: Bruce Vincent Rauner; נולד ב-18 בפברואר 1957) הוא איש עסקים ופוליטיקאי אמריקאי חבר המפלגה הרפובליקנית שכיהן כמושל מדינת אילינוי.
ביוגרפיה
ראונר נולד בשיקגו שבאילינוי. הוא סיים תואר ראשון בהצטיינות בכלכלה בדרטמות' קולג' ותואר שני במנהל עסקים באוניברסיטת הרווארד. לאחר לימודיו החל ב-1981 לעבוד בחברת ההשקעות בתחילת דרכה Golder, Thoma, Cressey, שלימים הפכה לקרן ההשקעות הפרטית GTCR, מהגדולות באילינוי. הוא עבד בחברה עד 2012 ושימש כיושב הראש שלה. לאחר מכן הקים את חברת ההשקעות R8 ועמד בראשה עד כניסתו לחיים הפוליטיים. ראונר שימש כחבר דירקטוריון במוסדות חינוך ושמירת טבע, וכן הקים קרן פילנתרופית שתרמה להקמת המטה האזורי של הצלב האדום באילינוי, הקמת רשת מוסדות חינוך ול-YMCA, תרומות שהסתכמו בכ-13 מיליון דולר בשנים 2010 עד 2012. הונו של ראונר מוערך בחצי מיליארד דולר.
בנובמבר 2014 גבר בבחירות למשרת מושל אילינוי על המושל המכהן פט קווין מהמפלגה הדמוקרטית ברוב של 50.27% לעומת 46.35%. בינואר 2015 הושבע לתפקידו. הוא סיים את תפקידו בינואר 2019 אחרי שהפסיד בבחירות לג'יי. בי. פריצקר ברוב של 54.5% לעומת 38.8%.
ראונר נשוי בשנית ואב לשישה ילדים, שלושה מרעייתו הראשונה ושלושה מרעייתו השנייה.
מאיר ששון
הרב מאיר ששון (1840? – 1911) היה מתרגם, דיין וסופר סת"ם, מגדולי רבני ארם צובא, שנודע בשל תרגום של חלק מספרי המקרא ללהג ערבי-יהודי שדובר בקרב יהודי סוריה.
שם משפחתו המלא של הרב הוא ששון-עג'מי. על פי אילן היוחסין של משפחה זו על ענפיה בעיר חלב, שמצוי אצל חכם אברהם עדס, המשפחה מיוחסת לצאצאי מגורשי ספרד. מידע על מעמדו הרבני של הרב מאיר ששון עולה מכך שהוא נתן את הסכמתו לשני ספרים תורניים שיצאו בחלב, הספר "שלום לעם" מאת הרב שלום הדאיה והספר "הצוואה" מאת הרב עזרא לופס. בשני הספרים הסכמתו באה לצד הסכמות נוספות של חכמי חלב. בהסכמה לספר הראשון הוא מוזכר בין דייני חלב. כמו כן ידוע שהרב שימש סופר סת"ם ועל כן נוסף לשמו הכינוי "סופר".
מפעל התרגום
עיקר פועלו של הרב ששון היה בתרגום (שרח) ספרים מהמקרא לערבית היהודית של יהודי חלב בזמנו. הוא כתב תרגומים לספרי אמ"ת (איוב, משלי ותהילים) ולשתיים מהמגילות – קהלת ואיכה. תרגומי תנ"ך בערבית-יהודית בלהג יהודי סוריה, שנדפסו בחלב ובירושלים, הם למעשה מפעלו של הרב ששון, שתרגם ופרסם את ספריו בשנות השמונים של המאה ה-19. אומנם, בקרב יהודי סוריה נמצאו תרגומים לכל ספרי התנ"ך להוציא דברי הימים, עזרא ונחמיה, אולם ייחודו של הרב ששון הוא בהדפסת התרגומים שכתב. התרגומים האחרים נכתבו בכתב יד או נמסרו על פה, ולא נדפסו. תרגומים נוספים שכתב הרב ששון הם תרגום לפיוט אזהרות של רבי שלמה אבן גבירול לחג השבועות ליום ראשון וליום שני, ותרגום לפיוט "מי כמוך" של רבי יהודה הלוי, פיוט לפורים שנקרא בשבת זכור בבתי הכנסת בקהילות המזרח. מלבד מלאכת התרגום הענפה, מיוחסת לרב כתיבת שיר שפותח במילים "מה טוב יופיו יושב בסתר עליון", הפיוט "יוצר אדמה" – פיוט לבר מצווה שהיה נפוץ בקהילת חלב בדור האחרון; פיוט הכתוב בעברית והאקרוסטיכון בפיוט יוצר את השם 'מאיר ששון'.
הרב מאיר ששון נפטר בט' בטבת תרע"ב.
מאפייני התרגום לספר תהילים
התרגום לתהלים כולל תרגום מלא לפסוק, תרגום כנגד כל הפסוק ולא רק למילים מסוימות. עם זאת, התרגום אינו תרגום של מילה כנגד מילה מכיוון שהוא מבוסס ברובו על הפרשנים המסורתיים, רש"י, רד"ק ומצודות, וכן על התרגום המיוחס ליונתן בן עוזיאל. דבר זה מביא לתרגום של רעיונות על דברי הפסוק או הרחבות לדברי הפסוק כפי שהם עולים מן הפרשנים. כאשר יש מחלוקת או הבדל בין הפרשנים, הוא מציג תרגום לפי כל פירוש. בלשון התרגום אין הקפדה על כללי הערבית הספרותית, ואוצר המילים שייך ברובו לערבית החלבית המדוברת, אולם יש הגבהת לשון מסוימת. כפי שמצוי בשרחים (תרגומים) נוספים, הן מן המערב והן מן המזרח, גם בשרח הרב ששון נמצאים שקיעים מתרגום רס"ג, היינו מילים, מונחים ושימושי לשון שטבע רס"ג בתפסיר שלו והשתשלו אל השרחים.
קלקרידיים
קלקרידיים (שם מדעי: Calcariidae) היא משפחה של ציפור שיר החיים באזור הארקטי ומקורבים למשפחת הגיבתוניים. משפחה זו לא מוסכמת על כל החוקרים וחלקם מכלילים אותה במשפחת הגיבתוניים. במשפחה 3 סוגים ובהם 6 מינים.
בני המשפחה הם עופות קטנים החיים רק באזורי ערבות קרירות ובטונדרה של אמריקה הצפונית וצפון אירואסיה. הם חיים גם באזורי מרעה, יערות, הרים ואפילו בחופים. חלקם נודדים בחורף דרומה.
הם קטנים מאוד, בערך במשקל 20–42 גרם ובעלי צבעים חומים, צהובים, שחורים, לבנים ואפורים. אחרים דווקא מוסווים ובעלי צבעי לבן-שחור ובקיץ משתנה צבעם לחום בהיר. תזונתם העיקרית היא על חרקים ועל זרעים.
הקלקרידיים הם קרובי הגיבתונים וקרובים גם למשפחות סבכי העולם החדש, קרדינליים (Cardinalidae) וטנגריים.
קייטנה
קַיְטָנָה היא מסגרת חינוכית חלופית לגן או לבית הספר לילדים בחופשי השנה. הקייטנה כוללת לרוב פעילויות מגוונות, כגון ימי טיולים, סדנאות, פעילות ספורטיבית וביקורים באתרי בילוי ופנאי. קייטנות מסוימות אף מקדישות עצמן לנושאים מסוימים, החל ממדע וכלה בספורט כמו למשל ליגה קאמפ. הקייטנות מנוהלות במסגרת ממלכתית או במסגרת פרטית - על ידי עמותות, אגודות, חברות מסחריות או אף על ידי אנשים פרטיים.
הפעילויות מתקיימות בחופשות הקיץ והחגים, למשך תקופות קצרות יחסית (מספר ימים עד מספר שבועות), והן כוללות לרוב בעיקר פעילות חברתית ומחנאית של ספורט וחוויה. לפיכך הן מאופיינות במספר חסרונות, כגון צוות מדריכים צעיר יחסית ולא מנוסה, שלא מכיר את הילדים באופן מעמיק; ופעילויות כמו שהייה בבריכות שחייה, טיולים וספורט, הטומנות בחובן סיכונים מסוימים.
מקור המילה "קייטנה" במילה הארמית "קַיִט" שמשמעותה "קיץ".
הקייטנה בראייה חינוכית
הרשויות המקומיות ותנועות הנוער בארץ מקיימות קייטנות במהלך החופשות החל מראשית החינוך העברי בארץ ישראל, כהשלמה לחינוך שמתקיים במוסדות החינוך במהלך שנת הלימודים. הדגש בקייטנות הוא על חיי חברה, משחק, בידור, מלאכה יוצרת, תרבות, אמנות וספורט. בקייטנות הילדים מוצאים פורקן לאחר שנת לימודים ארוכה, ומתרעננים לקראת מאמץ מחודש בשנת הלימודים הבאה. בעולם גוברת ההכרה שהקייטנות והמחנות הם כלי חינוכי שעשוי לתרום לעיצוב אישיותם והתנהגותם החברתית של הילדים.
חוק הקייטנות
בשנת 1990 חוקקה הכנסת את חוק הקייטנות (רישוי ופיקוח), התש"ן–1990. החוק קובע כי קייטנה היא עסק שנדרש עבורו רישוי עסקים לפי חוק רישוי עסקים, התשכ"ח–1968, ורישיון זה יינתן לה רק לאחר אישור ממי שהוסמך על ידי שר החינוך. קייטנות העומדות בדרישות מסוימות רשאיות לבקש פטור מרישוי עסקים. החוק והתקנות שהותקנו מכוחו קובעים אמות מידה מקצועיות לפעילויות בקייטנות, בתחומי כוח האדם, החינוך, הביטחון, התברואה והבטיחות.
משרד החינוך, הממונה על ביצוע חוק הקייטנות, קבע בעקבות זאת את תקנות הקייטנות (רישוי ופיקוח), התשנ"ד–1994, בהן נקבעו הוראות לגבי בטיחות, תברואה, ביטחון ופעילות הפדגוגית בקייטנות. זאת בתוספת להוראות שנקבעו כשני עשורים לפני כן בתקנות רישוי עסקים (תנאים תברואיים לקייטנות ומחנות נופש), התשל"ו–1975, והוראות והנחיות משרד הבריאות. ההנחיות מפרטות גם על ההדרכה והפיקוח הפדגוגי, ועל תהליך קבלת האישור לקייטנות.
על פי חוזר מנכ"ל קייטנות, קייטנה מוגדרת כ".
נסים עובדיה
הרב ד"ר נסים יוסף עובדיה (1890–1942) היה איש ציבור יהודי-טורקי, עיתונאי ודוקטור לפילוסופיה, יוזם ומייסד ההתאחדות העולמית של היהודים הספרדים, חבר הנהלת הסוכנות היהודית ורב הקהילות היהודיות-ספרדיות בווינה, בפריז ובניו יורק.
ביוגרפיה
נולד באדירנה שאימפריה העות'מאנית ב-16 במאי 1890 (כ"ו באייר ה'תר"ן) לרחל וליוסף עובדיה, בן למשפחת הרבנים מנדה מצד אמו. בילדותו התחנך בתלמוד תורה המקומי ובהמשך בישיבת "ביקור חולים" אצל הרב נסים פאפו שהיה ראש הישיבה ובן זוגה של דודתו מצד אמו. בגיל 13 התייתם מאביו, ואמו גידלה אותו לבדה. במקביל למד שחיטה אצל דודו וסבו מצד אמו, ששימשו כשוחטים בעיר.
בשנת 1909 (ה'תר"ע) עלה לארץ ישראל והתיישב בירושלים, שם החל ללמוד בבית המדרש לרבנים של חברת העזרה אצל הרב יוסף מרדכי הלוי, הרב בן ציון מאיר חי עוזיאל והרב בן ציון אברהם קואינקה. בירושלים התגורר אצל משפחה שהייתה ידידת משפחתו, והתארס למזל עמנואל שהתגוררה בשכנות אליהם. בעקבות מלחמת העולם הראשונה נותק הקשר בין הזוג, ובשנת 1920 (ה'תר"ף) התאחדו מחדש והתחתנו.
בשנת 1913 (ה'תרע"ג) ביקש וועד הקהילה הספרדית בווינה שבאוסטריה רב רווק שימלא את מקומו של הרב המקומי מיכאל פאפו, והוא נבחר על ידי בית המדרש לרבנים להישלח לשם. תחילה שימש כרב לצידו של הרב פאפו, והחל משנת 1923 (ה'תרפ"ג) שימש כרב הראשי וכנשיא הקהילה הספרדית-יהודית. כשנערך הקונגרס הציוני ה-11 בחודש ספטמבר 1913 (אלול ה'תרע"ג), השתתף בו הרב נסים, והתיידד שם עם דוד ילין ואברהם שלום יהודה. במקביל למילוי תפקידו כרב, נכנס ללמוד פילוסופיה בפקולטה למדעי הרוח של אוניברסיטת וינה, ובסיום לימודיו בחודש מאי 1925 (ה'תרפ"ה) קיבל תואר דוקטור לפילוסופיה. בתקופה זו נמנה עם פעילי הארגונים היהודים-ספרדים "אוניון איסנפניולה" ו"איספרנסה" שאיגד תחתיו סטודנדטים יהודיים יוצאי מדינות הבלקן, ופעל לשיתוף פעולה בין הארגונים.
כבר בצעירותו הגה רעיון להקמת התאחדות ספרדים שמטרתה לפתור בעיות כלליות בקהילות העולם, ולתאם מאמצים כלכליים ותרבותיים. בשנת 1923 (ה'תרפ"ג) כתב סדרת מאמרים תחת השם "אם אין אני לי מי לי" בעיתון הספרדי "אל קוריאו ספרדי" שם הציע תוכנית עבודה מסודרת להתאחדות הספרדים.
בחודש יולי 1932 (סיוון ה'תרצ"ב) ייסד עם עובדיה קמחי כתב עת בשם "Le Judaisme Sepharadi" ("היהדות הספרדית") שיצא לאור בפריז, בו פרסם את מאמריו אודות ארגון ואיחוד הקהילות הספרדיות בעולם. כתב העת שימש גם כבמה להפצת רעיונותיה של ההתאחדות ובמה למחקרים ומאמרי הגות וספרות בנושאי הקהילות הספרדיות בעולם. עם הכותבים בו נמנו זאב ז'בוטינסקי, מנחם אוסישקין, משה דוד גאון, דוד ילין, אברהם אלמליח ואחרים. בשנת 1940 פסקה הוצאת הירחון בשל המשבר בצרפת, ובשנת 1945 חזר לצאת תחת השם "קול ספרד" עד לשנת 1967 בעריכת עובדיה קמחי.
לאחר שגברה האנטישמיות כלפי יהודים בווינה, חפץ לעזוב את העיר, וקיבל בשל כך פניות מקהילות רבות לכהן כרב ראשי אצלן, אך סירב בשל סברתו כי בקהילות אלו אין כר פורה להמשך פעילותו. לבסוף עבר בשנת 1929 לפריז שבצרפת, שם סבר כי ישנו כר פורה לפעילותו. בפריז מונה לשמש כרב הראשי של הקהילה היהודית-ספרדית. בסיועו התכנסה ועידת התאחדות הקהילות הספרדיות בלונדון בקיץ של שנת 1935 (ה'תרצ"ה).
באביב של שנת 1941 (ה'תש"א), בשלהי מלחמת העולם השנייה, הצליח להימלט מידי הגסטפו ובעזרת ידידים צרפתיים הגיע לניו יורק, שם שימש כרב הראשי של הקהילה היהודית-הספרדית.
בניו יורק התאפשר לו לפעול להקמת סניף להתאחדות עולמית לספרדים, אולם ב-29 באוגוסט 1942 (ט"ז באלול ה'תש"ב) לקה בהתקף לב והלך לעולמו.
ששון שמוחה
הרב ששון ב"ר אליהו ב"ר משה הלוי (נולד בשנת ה'תקפ"א, 1820 -בבגדאד ונפטר בכ"ב בכסלו ה'תרע"א, 23 בדצמבר 1910), מכונה בשם הרב ששון שמוחה, שימש כראב"ד וכחכם באשי בבגדאד.
נסים עובדיה
ביוגרפיה
בשנת 1945 הוקם על פי יוזמתו סניף "ההתאחדות העולמית של היהודים הספרדים" בניו יורק.
שלט בשפות עברית, טורקית, גרמנית, צרפתית ולאדינו. בנו היה ד"ר יוסף נסים עובדיה.
ששון שמוחה
ביוגרפיה
הרב ששון שמוחה למד במדרש בית זלכה אצל הרב עבדאללה סומך. הרב שימש בדיינות בשנים 1841–1876 (ה'תר"א - ה'תרל"ו). בשנת ה'תר"ך התנגד לגזילת קבר יחזקאל על ידי המוסלמים מידי היהודים.
בשנת ה'תרל"ט (1879) פוטר הרב ששון ממשרת החכם באשי בשל טענות כנגדו בעריכת המיסים וארנונה שלא כדין. קהילת בגדאד החליטה שלא להעניק לרב המפוטר מכספי הכוללות; ביום ט"ז בסיון ה'תר"מ (1880) שלחו הסכמה נגדו, שחתמו עלייה קרוב לחמש מאות איש מחכמי ועשירי הקהילה, לרב משה הלוי. בו' באב ה'תרמ"א השיב הרב משה הלוי למה שכתבו לו, הרב התרעם על כך ואמר שמעשיהם כנגד הרב נעשו מטינה אליו. הרב הלוי החזיר את הרב ששון לתפקידו. כתוצאה מתגובתו של הרב הסכימו הנבחרים לפסוק לרב ששון סך של 375 קרוש צאג בכל חודש (חצי ממשכרותו).
אבל המחלוקות והמריבות בקהילה לא פסקו ובסוף שנת 1881 הרב הודח שוב ובמקומו מונה הרב אלישע דנגור לחכם באשי. בשנת 1883 הודח הרב אלישע דנגור ובמקומו מונה ממלא מקום חכם באשי הרב אברהם הלל. הרב ששון המשיך להיות פעיל בהנהגת הקהילה ועזר לרב הלל בפתרון משברים כמו המשבר בקבורת הרב עבדאללה סומך בשנת 1889.
בשנת ה'תרנ"ג הרב עמד לעזרת קהילת יהודי המדאן, שעמדו לטבח בהוראת המופתי של העיר. הרב פנה אל המופתי הגדול של איראן שביטל את הגזרה מול היהודים.
High School Musical: The Musical: The Series: The Soundtrack: Season 2
High School Musical: The Musical: The Series: The Soundtrack: Season 2 הוא אלבום הפסקול של העונה השנייה של סדרת הסטרימינג "היי סקול מיוזיקל: המחזמר: הסדרה" שיצא לאור בצמוד לפרק סיום העונה של הסדרה ב-30 ביולי 2021 תחת הוצאת וולט דיסני רקורדס. הפסקול כולל שירים מקוריים, בנוסף לשירים מהסרטים "היי סקול מיוזיקל 2" והמחזמר "היפה והחיה", עיבוד לסרט של דיסני, "היפה והחיה" משנת 1991.
רקע
באוקטובר 2019 הסדרה "היי סקול מיוזיקל: המחזמר: הסדרה" חודשה לעונה שנייה, טרם צאת העונה הראשונה בדיסני+ בנובמבר 2019. בתגובה להשערות של מעריצים, יוצר הסדרה טים פדרלה הכחיש כי עלילת העונה השנייה תיסוב סביב "היי סקול מיוזיקל 2". בפברואר 2020 הוכרז כי המחזמר בו תתכרס העונה יהיה היפה והחיה", עיבוד לסרט של דיסני, "היפה והחיה" משנת 1991.
הרכב האלבום
הפסקול כולל גרסאות כיסוי לשירים מהסרט "היי סקול מיוזיקל 2": "Bet On It" ומחרוזת שכוללת את השירים "Fabulous", "You Are The Music In Me" ו-"All For One". בנוסף האלבום כולל גרסאות כיסוי של שירים מהמחזמר והסרט "היפה והחיה" - העיבוד הבימתי של הסרט "היפה והחיה" משנת 1991: "Belle," "Beauty and the Beast", "Home", "The Mob Song", "Gaston", "If I Can't Love Her", "Be Our Guest" ו-"Something There" מאת אלן מנקן, הווארד אשמן וטים רייס. הפסקול גם כולל גרסת כיסוי לשיר של הזמרת האמריקאית מיילי סיירוס, "The Climb", שבוצע על ידי ג'ו סרפיני.
הרקדן האמריקאי דרק האף שמבצע תפקיד חוזר בעונה זאת מופיע כאמן משתתף בשיר "Around You" לצד קייט ריינדרס. גם השחקנית אוליביה רוז קיגן שמשתתפת בעונה בתפקיד חוזר משתתפת באלבום וסוגרת אותו עם ביצוע סולו לשיר "Home". לרומן בנקס יש ביצוע של השיר "If I Can't Love Her".
השחקנית והזמרת אוליביה רודריגו כתבה שיר לעונה זאת בשם "The Rose Song". לעומתה, ג'ושוע באסט כתב את השיר "The Perfect Gift". רודריגו ובאסט גם הקליטו את הדואט "Even When/The Best Part" בשביל הסדרה.
סינגלים
לפני בכורת הפרק הראשון, הדואט "Even When/The Best Part" בביצוע רודריגו ובאסט יצא לאור ב-30 באפריל 2021.
לקראת יציאת האלבום, כל שיר יצא לאור כסינגל בהתאמה לפרקים ששודרו וכל הקליפים פורסמו בנפרד בערוץ היוטיוב של DisneyMusicVEVO וכן בערוצי המבצעים. "High School Musical 2 Medley", "Something in the Air", "Bet On It" ו-"The Perfect Gift", יצאו לאור באותו תאריך של פרק הבכורה של העונה השנייה ב-14 במאי 2021. ב-21 במאי 2021, השיר "Belle" מהמחזמר "היפה והחיה", בביצוע צוות שחקני הסדרה, יצא לאור כסינגל. עוד באותו יום יצאו הסינגלים "1-2-3" ו-"YAC Alma Mater". ביצוע הסולו של באסט ל-"Even When" והביצוע של רודריגו ל-"The Best Part" יצאו לאור ב-28 במאי כסינגלים, וכך גם "Red Means Love" וגרסת הכיסוי הכיסוי של "Beauty and the Beast".
ב-4 ביוני יצא לאור הקליפ של "Granted" בהשתתפות רודריגו. "A Dancer's Heart" וגרסת הכיסוי של "The Climb" בביצוע ג'ו סרפיני יצאו לאור ב-11 ביוני. "The Rose Song" בביצוע רודריגו והקליפ הנלווה יצאו לאור ב-18 ביוני 2021. ב-25 ביוני, יצאו סינגלים "Around You" ו-"The Mob Song". בשבוע שלאחר מכן יצאו לאור הסינגלים "Gaston" מהמחזמר של "היפה והחיה" בברודוויי ו-"If I Can't Love Her". ב-9 ביולי יצאו השירים "You Ain't Seen Nothin'" ו-"Let You Go". ב-16 ביולי יצא השיר "In a Heartbeat". הסינגלים האחרונים: "Be Our Guest" ו-"Something There" יצאו לאור ב-23 ביולי.
הוצאה וקידום
המכירה המוקדמת לפסקול החלה ב-21 ביולי 2021. הפסקול יצא לאור ב-30 ביולי 2021 בכל שירותי הזרמת המוזיקה, ובאופן פיזי בטארגט.
תגובות
סקירת אתר "PopSugar" קראה לאלבום. מגזין Paste כתב כי.
פסו קולומביאני
פסו אחד מחולק תאורטית למאה סנטאבו; עם זאת, בגלל האינפלציה הגבוהה בשנות ה-70 וה-80, כל הטבעת מטבעות הסנטבו הופסקה ב-1984.
עדיין מקובל לכתוב סכומים כספיים עם סנטאבו.
מטבעות ה-50 פזו הם עדיין הילך חוקי, אך בשל ערכם ותפוצתם הנמוכים, רוב העסקאות במזומן מעוגלות ל-100 פסו הקרובים ביותר.
היסטוריה
קולומביה השתמשה בריאל הקולוניאלי הספרדי עד 1820. לאחר שהושגה עצמאות מספרד, הוא הוחלף בריאל הקולומביאני. בשנת 1837, הריאל הקולומביאני הוחלף בפזו הנוכחי בשער של 1 פזו = 8 ריאל וחולק בתחילה ל-8 ריאל. בשנת 1847, קולומביה עברה לשיטה העשרונית של המטבע והפסו חולק לעשרה ריאלים, כל אחד מ-10 דצימוס (עשירית) דה ריאל, מאוחר יותר סנטאבו (centavos).
שמו של הריאל שונה ל- décimo בשנת 1853. השיטה הנוכחית של 100 סנטאבוס לפזו שימשה לראשונה בשנת 1819 על שטרות כסף מוקדמים אך לא הופיעה שוב עד תחילת 1860 על שטרות כסף ולא הייתה בשימוש ב מטבעות עד 1872.
בשנת 1931 עזבה בריטניה את תקן הזהב והצמדת הפסו הועברה לדולר ארצות הברית, בשער של 1.05 פזו = 1 דולר, פיחות קל מההצמדה הקודמת שלו, זאת עד 1949. למרות זאת, שטרות הפסו המשיכו להיות מונפקים כפסו אורו עד 1993.
בשנת 2018, הקונגרס של קולומביה התלבט אם לנקוב מחדש בפזו בשער של 1,000 פסו ישן = פסו חדש אחד, תוך הסרת שלושה אפסים מערכו הנקוב, וזאת על מנת להקל על פעולות החשבונאות והבנקאות.
סדרה חדשה של שטרות הוצגה בשנת 2016 כאשר שלושת האפסים האחרונים של הערך הוחלפו במילה "מיל" (אלף), התכנית הייתה להדפיס את אותם שטרות כאשר את המילה "מיל" תוחלף במילה "נואבוס" (חָדָשׁ). ההצעה נתמכה על ידי הנשיא דאז חואן מנואל סנטוס, אך נתקלה בהתנגדות בשל העלות הגבוהה שתהיה לה והיתרונות המינימליים שהיא תביא, כמו כן היה חשש לבלבול בכלכלה מבוססת מזומנים ברובה, הטיפול בחוזים שנכרתו במטבע הקודם והאפשרות של ירידת אינפלציה עתידית. אם כי הפחתת האינפלציה לא הייתה אחת התוצאות הצפויות של הרדנומינציה. הנשיא איבן דוקה (Iván Duque) לא תמך בשינוי, וההצעה כרגע אינה נשקלת בממשלה.
מטבעות
בשנת 1967, הוצגו מטבעות פלדה בערכים של 1 ו-5 סנטאבוס ומטבעות מצופים בנחושת, בערכים של 10, 20 ו-50 סנטאבוס ומטבעות קופרו-ניקל בערך של 1 פסו,
את מטבעות 2 סנטאבוס הפסיקו לייצר בשנת 1960.
בשנת 1977, הוצגו מטבעות של 2 פסו העשויים ברונזה.
פורד פלקון XP
פורד פלקון XP (באנגלית: Ford Falcon XP, קרוי גם: Ford XP Fairmont) היא מכונית משפחתית גדולה מתוצרת יצרנית הרכב Ford Australia, חברת בת של פורד אשר יוצר בין פברואר 1965 לספטמבר 1966.
יוצרו 70,954 יחידות.
פסו קולומביאני
מטבעות
ב-1984 הסתיים ייצור כל המטבעות מתחת ל-1 פזו. ערכים גבוהים יותר הוכנסו בשנים הבאות של אינפלציה גבוהה. מטבעות 5 פסו הוצגו ב-1980, ואחריהם 10 פסו ב-1981, 20 פסו ב-1982, 50 פסו ב-1986, 100 פסו ב-1992, 200 פסו ב-1994, 500 פסו ב-1993 ו-1000 פסו ב-1996.
אך עקב בעיות זיוף מאסיביות, מטבעות ה1000 פסו נמשכו חזרה בשלבים ולא הופצו עד שבשנת 2002, הם יצאו מהמחזור. המטבע יצא ממחזור.
בפברואר 2009, הבנק המרכזי הפסיק את ההטבעה של מטבעות 5, 10, 20 פזו. אך הם עדיין היו הילך חוקי, אך בשל ערכם ותפוצתם הנמוכים, רוב עסקאות המזומן עוגלו ל-100 פסו הקרובים ביותר.
בשנת 2012, הבנק של הרפובליקה של קולומביה הנפיק סדרה חדשה של מטבעות עם מטבעות 500 ו-1000 פזו שהוטבעו כעת כמטבעות דו-מתכתיים.
מדינות נוספות המשתמשות בפסו
הפסו היה מטבע ששימש בהיסטוריה את ספרד הקולוניאלית, ועל כן גם את הקולוניות שלה. מסיבה זו, גם כיום זהו שמו של המטבע במדינות רבות:
מסעות ארץ ישראל של עולים יהודים (ספר)
מסעות ארץ ישראל של עולים יהודים, מימי הביניים ועד ראשית שיבת ציון הוא קובץ חיבורים על מסעות: יומנים וזיכרונות, של 33 נוסעים יהודים בארץ ישראל, בעריכתו של הביבליוגרף אברהם יערי. המקורות, שחלקם נכתבו בעברית וחלקם תורגמו משלל שפות, נוצרו מאמצע המאה ה-12 ועד סוף מאה התשע עשרה. הם מתארים את האוכלוסייה וחיי החברה, אורח החיים והמנהגים, הנופים והמסורות של אתרים בארץ ישראל ובסביבתה.
בכל מקור הקדים יערי מבוא, בו תיאר את הרקע ההיסטורי, תולדות הנוסע ותיאור דמותו. על הטקסט עצמו הוסיף הערות וביאורים בכל מקום שנדרש, כגון פתיחת ראשי תיבות, הוספת תאריכים לועזיים, ומראי מקומות לפסוקי המקרא ומאמרי חז"ל.
הנוסעים ותאריכי מסעיהם בארץ ישראל
חיבורי המסעות הם מקורות רבי ערך בהיסטוריוגרפיה של היישוב היהודי בארץ ישראל לדורותיו, בשל המידע המובא בהם על המצב החומרי, התרבותי והפוליטי בארץ ישראל וסביבותיה. במקרים רבים רשמו נוסעים אלו את אשר ראו בכל אתר ואתר ובמיוחד כתבו על קהילות ואתרים יהודים אשר נמצאו להם בדרכם בכלל ובארץ ישראל בפרט.
טינה טרסטניאק
טינה טרסטניאק (בסלובנית: Tina Trstenjak; נולדה ב-24 באוגוסט 1990) היא ג'ודוקא סלובנית המתחרה בקטגוריית המשקל של עד 63 ק"ג. טרסטניאק היא האלופה האולימפית מריו דה ז'ניירו 2016, סגנית האלופה האולימפית מטוקיו 2020 ואלופת עולם (2015).
ביוגרפיה
טרסטניאק נולדה בצליה, והחלה להתאמן בג'ודו בגיל צעיר. בגיל 16 הייתה סגנית אלופת סלובניה במשקל עד 57 ק"ג, ובאותה שנה (2006) החלה להשתתף גם בתחרויות בינלאומיות. בין היתר, סיימה במקום השביעי באליפות אירופה לקדטים שנערכה במישקולץ. בשנת 2008 זכתה במדליית ארד באליפות העולם עד גיל 20 שנערכה בבנגקוק. ב-2009 זכתה לראשונה באליפות סלובניה וכן זכתה במדליית ארד במשחקי הים התיכון שנערכו בפסקרה ובמדליית ארד נוספת באליפות העולם עד גיל 20, שנערכה באותה שנה בפריז.
בשנת 2011 עברה טרסטניאק להתחרות בקטגוריית המשקל עד 63 ק"ג. באליפות אירופה שנערכה באותה שנה באיסטנבול סיימה במקום השביעי, ובאליפות אירופה עד גיל 23 שנערכה ב-2012 בפראג זכתה במדליית ארד. בשנת 2013 זכתה במדליית ארד באליפות אירופה שנערכה בבודפשט וסיימה במקום החמישי באליפות העולם בריו דה ז'ניירו. באליפות אירופה שנערכה ב-2014 במונפלייה שיפרה את הישגה וזכתה במדליית כסף, וגם באליפות העולם בצ'ליאבינסק רשמה התקדמות, וזכתה במדליית ארד.
במשחקים האירופיים שנערכו בבאקו ב-2015, ושימשו כאליפות אירופה, זכתה טרסטניאק במדליית הכסף. מאז, זכתה בכל התארים הגדולים: בהמשך השנה זכתה באליפות העולם שנערכה באסטנה, ב-2016 זכתה באליפות אירופה שנערכה בקאזאן, וכן הוכתרה לאלופה האולימפית באולימפיאדת ריו דה ז'ניירו. בשנת 2017 היא זכתה במדליית כסף באליפות העולם ובמדליית זהב באליפות אירופה. בשנת 2018 היא זכתה במדליית ארד באליפות העולם ובמדליית כסף באליפות אירופה שנערכה בתל אביב.
La Luz
La Luz (באנגלית: The Light, ובעברית: האור) הוא סינגל שהוקלט על ידי הזמרת-יוצרת המקסיקנית טליה, בשיתוף הזמר-יוצר והמפיק המוזיקלי מייק טאוורס. השיר יצא לאור ב-28 באוגוסט 2020, על ידי חברת התקליטים סוני מיוזיק לטין, כסינגל מתוך האלבום, Desamorfosis.
השיר הגיע למקום השמיני במצעד שירי הפופ של פוארטו ריקו.
רקע וכתיבה
השיר נכתב על ידי קריס פלויד, מנואל לארה, איוואני רודריגס, אלחנדרו בוררו, קריס צ'יל, אלברט הייפ, מייק טאוורס וטליה והופק על ידי טייני, אלברט הייפ ומנו לארה. השיר הוא שיר פופ, המשלב בתוכו את סוגת הרגאטון, בדומה לשירה הקודם של טליה "Estoy Soltera".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות.
וידאו קליפ
הווידאו קליפ הרשמי של השיר פורסם ב-28 באוגוסט 2020, ביום צאתו של השיר כסינגל. בתחילת הקליפ, ניתן לראות אורות אדומים המורכבים מלייזר, מציגים תווי פנים של בן אדם. לאחר מכן, ניתן לראות את מייק טאוורס ובהמשך מצטרפת אליו טליה והשניים שרים יחד את השיר.
נכון לאוקטובר 2020, מונה הצפיות של הקליפ עומד על למעלה מ-3.3 מיליון צפיות.
ורהגירי ונקטה גירי
ורהגירי ונקטה גירי (או בקיצור ו. ו. גירי, 10 באוגוסט 1894 - 24 ביוני 1980) היה הנשיא הרביעי של הודו בשנים 1969–1974. כנשיא, גירי היה האדם היחיד שנבחר כפוליטיקאי עצמאי.
קונפוציוסאורניים
קונפוציוסאורניים (שם מדעי: Confuciusornithidae) היא משפחה של עופות עתיקים (עופות קמאים), שחיו במזרח אסיה לאורך הקרטיקון התחתון שלפני 131 עד 120 מיליון שנה. המשפחה היא פרימיטיבית מאוד, ובעלת הרבה מאפיינים של דינוזאורים תרופודים, אך גם בעלת מאפייני עופות. מרבית הממצאים שלהם התגלו בתצורת ג'יופוטאנג ובתצורת יישיין שבמחוז ליאונינג, סין.
ורהגירי ונקטה גירי
ביוגרפיה
נולד בשנת 1894 באודישה שבמזרח הודו. אביו היה עורך דין מצליח ופעיל במפלגת קונגרס הלאומי ההודי. גם אמו הייתה פעילה בתנועה הלאומית. היה נשוי ואב ל-14 ילדים. בשנת 1913 נסע לדבלין שבאירלנד על מנת ללמוד משפטים. בזמן מלחמת העולם הראשונה נסע גירי ללונדון, שם נפגש עם מוהנדס קרמצ'נד גנדי. גנדי רצה שגירי יצטרף למאמץ המלחמתי של בריטניה כמתנדב של הצלב האדום. גירי נענה תחילה לבקשתו של גנדי, אך מאוחר יותר הצטער על החלטתו. בתקופה זו החל להיות פעיל פוליטית. כתוצאה מפעילות זו, הסתכסך עם המשטרה ואולץ לעזוב את אירלנד ב-1 ביוני 1916, מבלי שסיים את לימודיו.
קונפוציוסאורניים
המשפחה קרובה יותר לעופות הבתראים מאשר הארכיאופטריקיים, אך פחות מבני הקבוצה אורניתורה.
ורהגירי ונקטה גירי
ביוגרפיה
עם שובו להודו, החל לעבוד בבית המשפט בצ'נאי והצטרף למפלגת הקונגרס הלאומי. בשל פעילותו הפוליטית זנח את לימודי המשפטים שלו. בשנים שלאחר מכן החל לעסוק רבות בתנועת העבודה ההודית ונאבק למען זכויות עובדים. בשנת 1923 הקים את איגוד עובדי הרכבות ושימש כמזכיר הכללי שלו במשך למעלה מעשור.
קונפוציוסאורניים
מאפיינים
לקונפוציוסאורניים היו שובלי נוצות לאורך זנבם, אשר אולי שימשו למשיכת נקבות כמו נוצות הטווס, אך אולי שימשו גם לתעופה. לעופות אלה היו זנבות מגומדים, לסתות חסרות שיניים שדמו לעופות המודרניים, ואולם היו להם טפרים בולטים לאורך הכנפיים שהיו מעט יותר קצרות מאשר העופות הבתראים.
מינים אלה היו קטנים מאוד, וכנראה היו שוכני עצים למיניהם. הם חיו על טריפת חרקים וטרף דומה ונשמרו מטורפים כמו תרופודים אחרים שארבו ביער.
ורהגירי ונקטה גירי
ביוגרפיה
בשנים 1934–1937 היה חבר באספה המחוקקת הקיסרית. בשנת 1942 נאסר על ידי השלטון הקולוניאליסטי הבריטי. הוא השתחרר מהכלא לאחר שלוש שנים, בשנת 1945. בשנים 1947–1951 היה הנציב העליון של הודו בסרי לנקה. בשנים 1953–1954 כיהן כשר העבודה של הודו. הוא התפטר מהממשלה לאחר שזו צמצמה את שכר עובדי הבנקים.
בשנים 1956–1960 שימש כמושל אוטר פרדש. לאחר מכן שימש כמושל קרלה (1960-1965) וקרנאטקה (1965-1967). בשנת 1967 נבחר לסגן הנשיא של הודו. היה סגן הנשיא הראשון שלא השלים כהונה מלאה בשל מינויו לנשיא והסגן השלישי שהפך בסופו של דבר לנשיא. לאחר מותו של הנשיא זקיר חוסיין ב-3 במאי 1969, נשבע גירי כנשיא בפועל באותו יום. בזמן נשיאותו הספיק להלאים כ-14 בנקים. ב-20 ביולי התפטר מהנשיאות על מנת להתמודד בבחירות כמועמד עצמאי. החליף אותו מוחמד הידייאטולה, נשיא בית המשפט העליון. בזמן הבחירות זכה לתמיכת ראש הממשלה אינדירה גנדי. לבסוף גירי זכה בבחירות, למרות עתירה שהוגשה לבית המשפט העליון בחשד לזיופים. הוא הושבע לנשיאות ב-24 באוגוסט, והיה האדם היחיד בהיסטוריה של הודו שהיה גם נשיא נבחר וגם נשיא בפועל.
גירי נחשב לנשיא נאמן ביותר לגנדי, ואף כונה "הנשיא של ראש הממשלה". בשנת 1974 בחרה גנדי שלא להריץ אותו לנשיאות. במקומו הורץ פקרודין עלי אחמד שלבסוף גם זכה בבחירות.
נפטר ב-24 ביוני 1980. למחרת נקבר בהלוויה ממלכתית והממשל הכריז על שבוע אבל לאומי.
בית הממשלה הישן
{{פירושונים|
ראו גם
}}
ביג צ'יף
"ביג צ'יף" הוא פסל מאת האמן הישראלי יגאל תומרקין המוצב בקריית שמונה.
היסטוריה
במהלך המחצית השנייה של שנות ה-60 של המאה ה-20 יצר תומרקין שורה של פסלים המורכבים מאסמבלאז' של חלקי נשק. אחד מאותם פסלים הייתה עבודה בשם "ביג צ'יף", שנועדה להצגה בחלל סגור. ביולי 1967 הציע תומרקין לאלוף פיקוד הצפון, דוד (דדו) אלעזר, להקים פסל שבסיסו טנקים צבועים בצבעי היסוד. בתיווכו של דדו הסכים אשר נזרי, ראש מועצת קריית שמונה, להקים את הפסל בשטח המועצה.
עבור הקמת הפסל קיבל תומרקין במאי 1968 כלי נשק שנתפסו על ידי צה"ל בזמן מלחמת ששת הימים ובהם שלושה משחיתי טנקים מסוג SU-100, חמישה תותחי בופורוס, שישה תותחי נ"מ ועוד מבחר של כלי נשק שהוצאו מכלל שימוש. האנדרטה נחנכה ב-27 באוגוסט 1968.
תיאור
הפסל מורכב משורה בת שלושה משחיתי טנקים הצבועים בצבע צהוב, כחול ואדום וקשורים בשרשראות אל עמוד שבראשו אסמבלאז' של חלקי נשק בצבע שחור. תומרקין תיאר את הפסל כ"אנדרטה לאלימות ולטירוף", כ"עליונות רוח האדם על איום המכונה" וכקריקטורה של קידמה מודרנית. צביעת הטנקים, טען תומרקין, הופכת אותם ל"קונטרפונקטים" לסביבתם ומעניקה להם מראה של מעין צעצוע מאיים.
הבחירה (ספר)
הבחירה (באנגלית: Matched) הוא ספר לנוער המתרחש בעתיד דיסטופי מאת אלי קונדי, הראשון מטרילוגיה. הספר יצא לאור בארצות הברית ב-30 בנובמבר 2010 ובפברואר 2011 זכה במקום התשיעי ברשימת רבי המכר לילדים של הניו יורק טיימס. הספר מספר על קאסיה, נערה שנולדה אל תוך עולם בו שולטים בכל צעד שלה (כולל בחירת בן הזוג וזמן המוות). בנשף ההתאמה שלה היא מקבלת מיקרו כרטיס כדי ללמוד על בן-זוגה העתידי אך כשהיא מפעילה אותו היא מגלה דבר שהמנהלים הסתירו ממנה.
הסרט
דיסני רכשה את זכויות ההסרטה של הסרט לטרילוגיה ב-16 בספטמבר 2010, לפני שהספר יצא. Paramount Pictures לקחו חלק גם כן במכרז, אבל דיסני ניצחו בסופו של דבר. אדם שנקמן (שביים את סיפור אהבה בלתי נשכח וביים והפיק את היירספריי) וג'ניפר ג'יגבוט הוחתמו כדי להפיק את הסרט. עדיין לא ידוע אם הפקת הסרט כבר התחילה.
דיסקוגרפיה של אריאנה גרנדה
הזמרת האמריקאית אריאנה גרנדה פרסמה שישה אלבומי אולפן, שני מיני-אלבומים, אלבום הופעה אחד, אלבום אוסף אחד, אלבום רמיקס אחד, 63 סינגלים (מתוכם 16 כזמרת אורחת ו-12 סינגלים שיווקיים) ו-45 קליפים (מתוכם 7 כזמרת אורחת). לאחר שהוחתמה בחברת התקליטים ריפבליק רקורדס היא הוציאה לאור את סינגל הבכורה שלה "Put Your Hearts Up" בשנת 2011.
ממנון מרודוס
ממנון מרודוס (ביוונית: Μέμνων ὁ Ῥόδιος; 380 לפנה"ס - 333 לפנה"ס) היה מצביא שפיקד על שכירי חרב יוונים בשירות האימפריה הפרסית. בלט בקרבות הראשונים נגד הפלישה של מוקדון. בראשית נלחם נגד פרמניון, מצביאו של פיליפוס השני ולאחר מכן נגד אלכסנדר הגדול. תרומתו למאבק הפרסי הייתה חשובה, אך כשל במימוש תוכניתו העיקרית להעביר את המלחמה ליוון גופה בגלל מותו ממחלה.
דיסקוגרפיה של אריאנה גרנדה
בספטמבר 2013 היא הוציאה את אלבום הבכורה שלה Yours Truly אשר הצליח לכבוש את המקום הראשון במצעד בילבורד 200, להימכר בלמעלה ממיליון עותקים בארצות הברית ולהיות מוכתר כאלבום פלטינה על ידי איגוד תעשיית ההקלטות האמריקאי (RIAA). מהאלבום יצאו שלושה סינגלים; הסינגל המוביל והמצליח יותר מביניהם "The Way" הפך בשבוע הראשון בלבד ליציאתו לשיר הראשון שלה שנכנס למצעד בילבורד הוט 100 כשהוא מדורג במקום ה-9, ובהמשך זכה בתואר פלטינה משולשת בארצות הברית לאחר שנמכר ביותר מ-3 מיליון עותקים, בעוד השניים האחרים "Baby I" ו-"Right There" זכו בתארים פלטינה וזהב בהתאמה. לקראת חג המולד באותה השנה היא פרסמה את המיני אלבום הראשון שלה Christmas Kisses.
באוגוסט 2014 היא פרסמה את אלבום האולפן השני שלה My Everything וזה היה השני ברצף להגיע לראש מצעד בילבורד 200, כמו גם נכלל בעשירייה הראשונה של עשרות מצעדים ברחבי העולם, ונכון ל-2021 הוא האלבום הנמכר ביותר שלה. כל חמשת הסינגלים מתוך האלבום הפכו ללהיטים; שלושת הסינגלים הראשונים ,"Break Free" ו-"Bang Bang" בהתאמה כיכבו בעשירייה הראשונה של חצי או יותר מכלל המצעדים אליהם נכנסו, כולל הוט 100, מה שהפך את גרנדה לאישה הסוליסטית השנייה בתולדות המצעד אחרי אדל לה שלושה להיטים המדורגים בו זמנית באחד מעשרת המקומות הראשונים. שלושתם הגיעו למעמד פלטינה מספר רב של פעמים בארצות הברית ובמדינות אוסטרליה איטליה נורווגיה קנדה ושוודיה, כשהראשון והשלישי מכרו כל אחד למעלה מ-8 מיליון עותקים סך הכל והשלישי הוא הסינגל הנמכר ביותר של הזמרת עד היום. שני הסינגלים הנוספים "Love Me Harder" ו-"One Last Time" נחלו הצלחה בינלאומית אף הם עם למעלה מ-4 מיליון עותקים כל אחד. ביוני 2015 היא פרסמה את אלבום הרמיקס הראשון שלה The Remix שהכיל שירים משני אלבומי האולפן שלה והופץ ביפן בלבד, ובדצמבר אותה השנה היא פרסמה את מיני-אלבום חג המולד השני שלה Christmas & Chill.
במאי 2016 יצא לאור אלבום האולפן השלישי שלה Dangerous Woman ודורג במקום השני בבילבורד 200, מה שהפך אותו לאלבום היחיד שלה שלא הגיע לראש מצעד זה, אם כי הוא הצליח לעשות זאת במצעדים של 12 מדינות אחרות. הסינגל המוביל הנושא את שם האלבום רשם הישג חסר תקדים לאחר שדורג במקום ה-10 בהוט 100 בשבוע הראשון ליציאתו, ובכך הפך את גרנדה לאמנית היחידה בהיסטוריה של המצעד אשר הסינגל המוביל של כל אחד משלושת אלבומי האולפן שלה מצליח להתברג בעשירייה הראשונה בשבוע הראשון ליציאתו. שני הסינגלים הבאים "Into You" ו-"Side to Side" נחלו הצלחה מסחרית ואף זכו כל אחד בתואר יהלום בברזיל שהוא התואר הגבוה ביותר לסינגל, כאשר הווידאו קליפ של השני הוא סרטון המוזיקה הנצפה ביותר של גרנדה ביוטיוב עם מעל מיליארד וחצי צפיות. בספטמבר 2017 היא פרסמה את אלבום הלהיטים הראשון שלה The Best שהופץ ביפן בלבד, וכשנה לאחר מכן באוגוסט 2018 היא פרסמה את אלבום האולפן הרביעי שלה Sweetener אשר הגיע לפסגת מצעד בילבורד 200, ולמעט קוריאה הדרומית הצליח להתמקם בעשירייה הראשונה של מצעדי כל 26 המדינות בהם דורג כשב-20 מתוכם הגיע לפסגה. אלבום האולפן החמישי שלה Thank U, Next פורסם בפברואר 2019 והגיע לצמרת המצעדים של 18 מדינות. הסינגל המוביל הנושא את שם האלבום הפך לסינגל הראשון שלה אי פעם שמצליח להתמקם בראש מצעד הוט 100 כשהסינגל העוקב רושם את אותו הישג. כל 12 השירים מתוך האלבום דורגו בו זמנית בהוט 100 כששלושת הסינגלים שלו תפסו בו זמנית את שלושת המקומות הראשונים, ובכך קבעה שיא נוסף במצעד זה כסוליסטית עם מספר השירים הגבוה ביותר המדורגים בו זמנית במקומות הראשונים.
אלבום האולפן השישי שלה Positions פורסם באוקטובר 2020 והפך לאלבום האולפן השני ברצף שכל שיריו מדורגים בו זמנית בהוט 100 והרביעי שאחד או יותר מהסינגלים שלו מצליחים לשבור שיא במצעד זה, זאת לאחר שהסינגל המוביל הנושא את שם האלבום התברג במקום הראשון בשבוע הראשון ליציאתו והפך אותה לאמנית היחידה אי פעם שמחזיקה גם במספר שיא של שירים שהובילו את המצעד בשבוע הראשון ליציאתם (5) וגם במספר שיא של שירים שעשו זאת בשנה אחת (3).
יחסי ברזיל–יפן
יחסי ברזיל–יפן הם היחסים הדיפלומטיים הרשמיים בין הרפובליקה הפדרלית של ברזיל לבין יפן.
יפן כוננה לראשונה יחסים דיפלומטיים עם ברזיל בשנת 1895. יפן השתמשה בסיוע זר כדי לסחור עם ברזיל לאחר מלחמת העולם השנייה וחיזרה אחריה. ההשקעות הישירות היו בשימוש כדי לפתח עסקים בברזיל. הקהילה היפנית בברזיל היא קהילת המהגרים הגדולה ביותר בברזיל והיא משפיעה מאוד במדינה.
על פי סקר שנערך ב-2013 71% מהברזילאים מציגים את יפן כמדינה שמשפיעה על העולם באופן חיובי, עם רק 10% הבעת דעה שלילית, לפי הסקר, ברזיל היא המדינה הפרו-יפנית ביותר בעולם. באותו הסקר, 40% של העם היפני הביעו דעה חיובית על ברזיל, ורק 3% החזיקו בהשקפה שלילית עליה.